wickkiey/tamil-wikipedia-chunked huggingface dataset:
# ஈரோடு அரசு அருங்காட்சியகம்

## காட்சிப் பொருட்கள்

ஈரோடு அரசு அருங்காட்சியகம், கலை, தொல்லியல், மானுடவியல், நுண்ணுயிரியல், கைத்தறியியல், தாவரவியல், விலங்கியல் மற்றும் புவி அமைப்பியல் ஆகிய ஒன்பது வகைகளில் அடங்கும் அரிய பொருட்களின் தொகுப்பைக் கொண்டுள்ளது. கொங்கு மண்டல சோழப் பேரரசைச் சார்ந்த கல்வெட்டுகளுக்கு முக்கியத்துவம் வாய்ந்த இடங்களுள் இதுவும் ஒன்றாகும். பர்கூர், தஞ்சாவூர் ஓவியங்கள், பனையோலை கையெழுத்துப் பிரதி , நாணயங்கள் மற்றும் மெய்க்கீர்த்திக் கல்வெட்டுகள் உள்ளிட்ட பல்வேறு தொகுப்புகள் இந்த அருங்காட்சியகத்தில் காட்சிப்படுத்தப்பட்டுள்ளன. கொடுமணல், தொல்பொருளியல் மற்றும் அகழ்வாராய்ச்சிகளில் இருந்து பெறப்பட்ட முந்தைய வரலாற்று உருவங்களும், பழங்காலப் பழக்கவழக்கங்களும் இங்கு காட்சிக்கு வைக்கப்பட்டுள்ளன. வரலாற்று கலைப்பொருட்கள் மற்றும் கைவினைப்பொருட்கள் தவிர, பல தாவரவியல் மற்றும் விலங்கியல் மாதிரிகள் இங்கு காட்சிக்கு வைக்கப்பட்டுள்ளன.
# தூசூர் ஏரி

**தூசூர் ஏரி** ( Thusur Lake) என்பது நாமக்கல் மாவட்டத்தின் மிகப் பெரிய ஏரியாகும். இது நாமக்கல்-துறையூர் சாலையில் எட்டு கி.மீ. தொலைவில் உள்ளது. சுமார் 600 ஏக்கர் பரப்பு கொண்ட இந்த ஏரி. நாமக்கல் மாவட்டத்தின் மிக முக்கிய நீர் ஆதாரமாக விளங்கி வருகிறது. தூசூர் ஏரியின் மூலம் 1000 ஏக்கர் நிலம் பாசன வசதி பெறுகிறது. நெல், கரும்பு, கேழ்வரகு போன்ற பயிர்களுக்கு முக்கிய நீராதாரமாக விளங்கி வருகிறது.
# இந்தியாவில் பேரிடர் மேலாண்மை

**இந்தியாவில் பேரிடர் மேலாண்மை** என்பது இந்தியாவில் இயற்கை அல்லது மாந்தரால் உருவாக்கப்படும் செயற்கைப் பேரிடர் காலங்களில் வளப் பேணுதலுக்காகவும் உயிர்கள், சொத்துகளை பேரழிவில் இருந்து மீட்கவும் கையாளும் கொள்கைகள், சட்டங்கள், இயல்பு நடவடிக்கைகள், செயல்நெறிமுறைகளையும் பொறுப்புகளையும் குறிக்கிறது. பேரிடர் மேலாண்மைத் திட்டங்கள் பல தளங்களில் அமையும். இவை பெருவெள்ளங்கள், புயல்கள், சூறாவளிகள், தீ, பயன்பேரமைப்புகளின் பொய்த்தல், பெருந்தொற்று பரவல் போன்றவற்றின் சிக்கல்களைச் சந்திக்க திட்டமிடுகிறது.
# இந்தியாவில் பேரிடர் மேலாண்மை

## பேரிடர் மேலாண்மைத் திட்டம்

இத்திட்டம் இந்தியப் பிரதமர் நரேந்திர மோடியால் 2016 ஆம் ஆண்டு ஜூன் 1ஆம் நாள் முதன்முதலாக வெளியிடப்பட்டது. இது பேரிடர்களைத் தவிர்க்கவும், தடுத்து நிறுத்தவும், திறம்பட மேலாளவும் அரசு முகமைகளுக்கு வேண்டிய சட்டக உருவரையையும் நெறிகாட்டலையும் தர முயல்கிறது. 2005 ஆம் ஆண்டில் பேரிடர் மேலாண்மைச் சட்டம் இயற்றிய பிறகு மேற்கொண்ட முதல் தேசிய அளவுத் திட்டமாகும்.
# இந்தியாவில் பேரிடர் மேலாண்மை

## பேரிடர் மேலாண்மைச் சட்டம், 2005

பேரிடர் மேலாண்மைச் சட்டம் 2005 நவம்பர் 28 இல் நாடாளுமன்றத்திலும் 2005 திசம்பர் 12 இல் மேலவையிலும் நிறைவேற்றப்பட்டது. இது 2006 ஜனவரி, 9 இல் குடியரசு தலைவரின் ஒப்புதலைப் பெற்றது.
சட்டம் தேசியப் பேரிடர் மேலாண்மை ஆணையத்தை இந்திய முதன்மை அமைச்சரின் தலைமையில் நிறுவ வழிவகுக்கிறது. இந்த தே.பே.மே.ஆ துணைத்தலைவர் உட்பட, ஒன்பது உறுப்பினர்களைக் கொண்டது. இதன் உறுப்பினரின் கால வரம்பு 5 ஆண்டுகளாகும். இந்த தே.பே.மே.ஆ முதலில் ஒரு செயல் ஆணையால் 2005 மே 30 இல் நிறுவப்பட்டது. பிறகு இது பேரிடர் மேலாண்மைச் சட்டம், பிரிவு-3(1) இன் கீழ் 2005 செப்டம்பர் 27 இல் அமைக்கப்பட்டது. இந்த தே.பே.மே.ஆ "பேரிடர் மேலாண்மைக்கான கொள்கைகள், திட்டங்கள், வழிகாட்டுதல்கள்" ஆகியவற்றை வகுக்கும் பொறுப்புகளைக் கொண்டதாகும். மேலும் இது பேரிடரின்போது தக்க நேரத்தில் தக்க நடவடிக்கைகளை மேற்கொள்ளவேண்டும். சரத்தின் 6 ஆம் பிரிவின்படி, "நாட்டின் திட்டங்களை உருவாக்க மாநில ஆணையங்களுக்கு வழிகாட்டுதல்களை வகுக்கும்" பொறுப்பும் கொண்டதாகும்.  
பேரிடர் மேலாண்மைச் சட்டம், 2005, 11 அத்தியாயங்கள் மற்றும் 79 பிரிவுகள் கொண்டதாகும். இச்சட்டம் இந்தியா முழுவதற்கும் பொதுவானதாகும். இந்தச் சட்டம் "பேரிடா்களின் திறமையான மேலாண்மை" அதனுடன் தொடர்புடைய தவிா்த்தலுக்கான பிற நடவடிக்கைகள் குறித்தும் விளக்குகிறது.
# இந்தியாவில் பேரிடர் மேலாண்மை

## ஆணைய உரிமை பற்றி

தேசிய பேரிடர் மேலாண்மை முகமை (NDMA) என்பது உள்துறை அமைச்சகத்தின் ஒரு நிறுவனமாகும். இதன் பிரதான நோக்கம் இயற்கை அல்லது மனிதா்களால் உருவாக்கப்பட்ட பேரிடா்களின் போதும், நெருக்கடி காலத்தின் போதும் விரைந்து பணியாற்றத் தேவையான செயல்திறன் மேம்பாடு மற்றும் பேரழிவு மீட்பு பொறுப்புகளையும் செயல்படுத்துவதாகும். இம்முகமை டிசம்பர் 2005 இல் இந்திய அரசால் இயற்றப்பட்ட பேரிடர் மேலாண்மைச் சட்டத்தின் மூலம் நிறுவப்பட்டதாகும். பிரதம மந்திரி இதன் (NDMA) முழுமையான அதிகாரம் பெற்ற தலைவர் ஆவார். இந்நிறுவனம் கொள்கைகளை வடிவமைத்தல், வழிகாட்டுதல் மற்றும் சிறந்த நடைமுறைகளை உருவாக்கும் பணிகளை மேற்கொள்வதுடன், மாநில பேரிடர் மேலாண்மை முகமைகளுடன் (SDMAs) முழுமையான மற்றும் பகிா்ந்தளிக்கப்பட்ட அணுகுமுறையை உறுதிப்படுத்துகிறது. மேலும் அவற்றுடன் ஒருங்கிணைந்து அனைத்துப் பணிகளையும் செயல்படுத்துகிறது.
# வெண்முகிலன்

**வெண்முகிலன்** தமிழக எழுத்தாளர் ஆவார்.
# வெண்முகிலன்

## கல்வி

வேலூர் மாவட்டம், அரக்கோணம் வட்டம் நரசிங்கபுரம் ஊராட்சி ஒன்றிய தொடக்கப் பள்ளியில் ஒன்று முதல் ஐந்தாம் வகுப்பு வரையும், மின்னல் ஊராட்சி ஒன்றிய உயர் தொடக்கப் பள்ளியில் ஆறு மற்றும் ஏழாம் வகுப்பு கற்று தேர்ந்தார்.  
குடும்பத்தின் வறுமை சூழ்நிலையால் கற்கும் கல்விக்கு தடை ஏற்பட்டது.  
திருப்பனந்தாள் கல்லூரியில் 4 ஆண்டுகள் படித்து வித்வான் பட்டம் பெற்றார்.
# வெண்முகிலன்

## பணி

தமிழாசிரியர் கண்ணபிரான் அவர்களின் வழிகாட்டுதல்படி அம்பத்தூர் இராமசாமி முதலியார் பள்ளியில் 4 ஆண்டுகள் பணியாற்றுகின்ற வாய்ப்புக் கிடைத்தது, அதன்பின் மாநகராட்சி பணி செய்யும் ஆணை பெற்றார். 1964 ல் புரசைவாக்கம் மாநகராட்சி உயர்நிலைப் பள்ளியிலும், 1968 ல் சிந்தாதிரிப்பேட்டை மாநகராட்சி உயர்நிலைப் பள்ளியிலும், 1975 முதல் 1995 வரை பெரம்பூர் மேல்நிலைப் பள்ளியில் ஆசிரியராகப் பணியாற்றினார்.
# வெண்முகிலன்

## இலக்கியப் பணி

28 அளவுக்கும் மேலான நூல்களை எழுதியுள்ளார்.
# வெண்முகிலன்

## இலக்கியப் பணி

### அணிந்துரை வழங்கியுள்ள தமிழறிர்கள்

- கலைஞர் கருணாநிதி, பேராசிறியர் க.அன்பழகன்,எஸ்.ஆர்.எம் பல்கலைக்கழக தாளாளர் பச்சைமுத்து, பெருங்கவிக்கோ முனைவர் வா.மு. சேதுராமன் ஆகியோர் "மனவிலங்கு" நூலுக்காக
- கவிஞர் முனைவர் வி.மு.உலகநாதன்
- முனைவர் பு.மு. கங்காதரன்
- புலவர் ப.கி. பொன்னுசாமி, ஆசிரியர் நித்திலக் குவியல்
- கவிஞர் தஞ்சை மயிலரசன்
- கவிக்கோ.துரை. வசந்தராசன்
- முனைவர் கோதண்டராமன் (பொற்கோ) சென்னைப் பல்கலைக் கழக துணைவேந்தர்
# வெண்முகிலன்

## இலக்கியப் பணி

### பரிசும் பாராட்டும்

- 2002 புதுவை தமிழ் இலக்கிய மன்றம் அறிவெனும் கருவி எனும் நூலுக்கு கல்வி அமைச்சர் முதல் பரிசு அளித்துள்ளார்
- பண்ணைத் தமிழ்ச் சங்கத்தின் பாவேந்தர் விருது பெற்றுள்ளார்.
- மங்கலங்கிழார் தமிழ் இலக்கிய மன்ற விருது.
- திருவள்ளூர் தவச்சாலை நிறுவனத்தின் விளங்கிய அறிவர் விருது.
- திருவள்ளூர் பச்சையப்பனாரின் கல்விக்காவலர் காமராசர் விருது.
- தாய் மண் தமிழ் இலக்கிய மன்றத்தின் புலமைச் சிகரம் விருது.
- இலக்கியச் சோலை திங்களிதழின் தமிழ்தோன்றல் விருது
- காந்தி காமராசர் இலக்கிய அமைப்பின் மனித நேய முரசு விருது.
- தமிழ் இலக்கிய ஆர்வலர் பேரவையின் தேசியகவி பாரதி விருது.
# வெண்முகிலன்

## இலக்கியப் பணி

### வெண்முகிலன் காவிங்களில் மானுடம்

பேராசிரியர் கவிஞர் கவியன்பன், வெண்முகிலநின் மனவிலங்கு, அகப்பையை வெல்ல ஓர் அறிவாலயம் என்ற இரண்டு நூல்களையும் வெண்முகிலன் காவிங்களில் மானுடம் எனும் தலைப்பில் ஆய்வு செய்து மதுரை காமராசர் பல்கலைக்கழகத்தில் எம்.ஃபில் பட்டம் பெற்றுள்ளுள்ளார்.
# வெண்முகிலன்

## இலக்கியப் பணி

### வெண்முகிலன் காவிங்களில் மானுடம்

#### படைப்புகள்

**கவிதை நூல்கள்**  
1. மனவிலங்கு
1. அகப்பையை வெல்ல ஓர் அறிவாயுதம்
1. நிமிர்ந்து நில் துணிந்து முன்னேறு  
**புதினங்கள்**
1. அணையா நெருப்பு
1. வேர்ச்செல்
1. கனிமொழி
1. மனக்கோணல்
1. பாசச்சூழல்  
**இளைஞர்க்குரியவை**
1. துடைக்கற்களா படிக்கற்களா
1. பத்துப்படிகள்
1. ஏற்றம் தரும் எண்ணங்கள்
1. வளம்தரும் வற்றாத செல்வங்கள்
1. உயர்ந்தவை ஒன்பது
1. உள்ளத்தனையது உயர்வு
1. அன்பெனும் அணிகலன்
1. தலைக்குப் பெருமை
1. ஏன் இன்னும் சோம்பல்
1. அறிவெனும் கருவி
1. மனமெனும் கருவூலம்
1. ஊக்கமெனும் உடைமை
1. மனிதப் பதர்கள்
1. மங்கலங்கிழார் அறிவுத்திருக்கோயில்
1. நானொரு மாணாக்கன்
1. வாழும் மனிதர்
1. மாண்புறு மனிதநேயர் மங்கலங்கிலார்
1. எண்ணங்களால் விண்ணைத்தொடு.
# வேதி வினைவேகவியல்

**வேதி வினைவேகவியல்**,*(Chemical kinetics)* என அழைக்கப்படும் வினை இயக்கவியலானது வேதிச்செயல்முறைகளின் வேகத்தைப் பற்றிய ஒரு இயலாகும். இந்த இயல் வேதி வினைகளின் வேகத்தைப் பாதிக்கக்கூடிய புறக் காரணிகள் பற்றிய ஆய்வுகளை உள்ளடக்கியுள்ளது. மேலும், வினை வழிமுறை, வினை இடைப்பொருள், மற்றும் ஒரு வேதிவினையின் பண்புகளைத் தீா்மானிக்கிற கணிதவியல் சமன்பாடுகள் ஆகியன பற்றிய தகவல்களையும் தருகிறது.
# வேதி வினைவேகவியல்

## வரலாறு

பீட்டா் வாகே மற்றும் கேடோ கல்ட்பெர்க் ஆகியோா் வேதி வினைவேகவியலின் வளா்ச்சிக்கான முன்னோடியாக 1864 ஆம் ஆண்டு நிறைத்தாக்க விதியினை உருவாக்கினா். இந்த விதியானது, ஒரு வேதிவினையின் வேகமானது வினைபடுபொருள்களின் அளவோடு விகிதத் தொடா்பில் இருக்கும் என்கிறது.  
வாண்ட்ஹாஃப் வேதிவினைகளின் இயக்கவியல் பற்றிய தனது புகழ் பெற்ற ஆய்வு முடிவுகளை 1884 ஆம் ஆண்டு வெளியிட்டார். வேதிவினைகளின் இயக்கவியல் பற்றிய விதிகள், கரைசல்களில் சவ்வூடு பரவல் அழுத்தம் ஆகியவை தொடா்பாக இவரின் வியத்தகு சேவைகளைப் பாராட்டி 1901 ஆம் ஆண்டில் இவருக்கு நோபல் பரிசு வழங்கப்பட்டது. வேதியியல் துறையில் வழங்கப்பட்ட முதல் நோபல் பரிசு இது என்பது குறிப்பிடத்தக்கது. வாண்ட்ஹாஃப்பிற்குப் பிறகு, வேதி வினைவேகவியலானது, சோதனைகளின் அடிப்படையில் வினைகளின் வேகத்தைக் கண்டறிதல், அதிலிருந்து வேக விதிகள் மற்றும் வேக மாறிலிகள் ஆகியவற்றைக் கண்டறிதல் எனத் தொடர்ந்தது.  
ஒப்பீட்டளவில் எளிய சுழி வகை வினைகள், முதல் வகை வினைகள், இரண்டாம் வகை வினைகள் ஆகியவற்றுக்கான வேக விதிகள் உருவாக்கப்பட்டுள்ளன. மற்ற வகை வினைகளுக்கும் இவற்றின் அடிப்படையில் வேக விதிகளை உருவாக்கலாம். எளிய வகை வினைகள் நிறைத்தாக்க விதியினை அடிப்படையாகக் கொண்டுள்ளன. ஆனால் படிநிலைகளின் படி நிகழும் வினைகளுக்குப் பல வேக விதிகளை இணைத்து சமன்பாடுகள் உருவாக்கப்பட வேண்டியுள்ளன. இன்னும் சில தொடர் வினைகளில் வேகத்தை நிா்ணயிக்கும் வினையின் படிநிலை தான் வினை வேகவியலைத் தீா்மானிக்கிறது. ஒரு வினையின் செயற்படு பொருண்மையானது, அரீனியசு மற்றும் ஐரிங்கு ஆகியோரின் சமன்பாடுகளால் சோதனை முறைப்படி கண்டுபிடிக்கப்பட வேண்டியுள்ளது. ஒரு வேதி வினையின் வேகத்தைத் தீா்மானிக்கக்கூடிய காரணிகளாக வினைபடுபொருள்களின் இயற்பியல் நிலை, செறிவு, வினையின் வெப்பநிலை, வினைவேக மாற்றிகள் ஆகியவை உள்ளன.  
கோர்பன் மற்றும் இயாப்லான்சுகீ ஆகியோர் வேதி வினைவேகவியலின் வரலாற்றை மூன்று காலங்களாகப் பிாிக்கலாம் என்கின்றனா். முதலாவது காலமானது, வினைவேகவியலுக்கும் வெப்ப இயக்கவியலுக்கும் இடையேயான தொடர்புகளை வருவிப்பதன் மூலம் வேதிவினைகளின் வேகம் தொடர்பான பொதுவான சமன்பாடுகளைத் தேடிய வாண்ட்ஹாஃப் காலம். இரண்டாவது, செமனோவ்--இன்செல்வுடு காலத்தில் சங்கிலித் தொடர் வினைகளுக்கான வினை வழிமுறைகள் மீதான தீவிரமான பார்வையாக அமைந்தது. பிறகு, மூன்றாவதாக, வேதிவினைகளின் வலைப்பின்னலை விாிவான கணிதவியல் சமன்பாடுகளாக மாற்ற முயன்ற உரூதா்ஃபோர்டு ஏரிசு காலம் மூன்றாவது பிாிவாகவும் கொள்ளப்படலாம்.
# வேதி வினைவேகவியல்

## வினைவேகத்தைப் பாதிக்கும் காரணிகள்

### வினைபடுபொருள்களின் தன்மை

வினையில் ஈடுபடும் பொருள்களின் தன்மையைப் பொறுத்து வேதிவினையின் வேகமானது மாறுபடுகிறது. உப்புகளை உருவாக்கும் அமில/கார வினைகள் அயனிப் பாிமாற்றம் நடைபெறும் வினைகளாக இருப்பதால் வேகமான வினைகளாக உள்ளன. மூலக்கூறுகளுக்கு இடையில் சகப்பிணைப்பு உருவாகி மூலக்கூறுகள் உருவாகும் வினைகளில் வினையின் வேகம் மெதுவாக உள்ளது. ஹாலஜனேற்ற வினைகளில் அயோடினால் நிகழும் வினையின் வேகமானது குளோரினால் நிகழும் வினையை விட மெதுவாக நிகழ்கிறது. வினைபடுபொருள்களின் தன்மை மற்றும் பிணைப்புகளின் வலிமை ஆகியவை அவை வினைவிளைபொருள்களாக மாற்றமடைவதன் வேகத்தை வெகுவாகப் பாதிக்கின்றன.
# வேதி வினைவேகவியல்

## வினைவேகத்தைப் பாதிக்கும் காரணிகள்

### இயற்பியல் நிலை

வினையின் வேகத்தைப் பாதிக்கும் காரணிகளில் வினைபடு பொருளின் இயற்பியல் நிலையும் கூட (திண்மம், நீர்மம், வளிமம்) முக்கியமான ஒன்றாக இருக்கிறது. வினைபடு பொருள்கள் அனைத்தும் ஒரே இயற்பியல் நிலைமையில் இருக்கும் போது, உதாரணமாக, நீர்க்கரைசல்களில் நிகழ்வது போல, வெப்பவியல் இயக்கமானது மூலக்கூறுகளை ஒன்றோடு ஒன்று மோதச் செய்கிறது. வினைபடு பொருள்கள் வெவ்வேறான இயற்பியல் நிலைமைகளில் இருக்கும் போது அவற்றில் வினைபுாியும் பரப்பின் அளவானது குறைவுபடுகிறது. வினையில் ஈடுபடும் பரப்பளவு அதிகரிக்க அதிகரிக்க வினையின் வேகம் அதிகரிக்கும். திரவங்கள் மற்றும் வாயுக்களைப் பொறுத்த அளவில் கலக்குதல்(stirring) மற்றும் அதிவேகமான குலுக்குதல்(Vigorous shaking) வினை முழுமையடைய உதவக்கூடும். மிக நுண்ணிய துகள்களாகத் துாளாக்கப்பட்ட திண்மம் அல்லது திரவ வினைபடு பொருள்கள் மிக அதிக அளவிலான வினைபடு பரப்பைக் கொண்டுள்ளன. இதன் காரணமாக உடன் வினைபுரியும் வினைபடு பொருள்களுடன் வினைபுரியும் தன்மை அதிகரித்து வினையின் வேகம் அதிகரிக்கிறது.
# வேதி வினைவேகவியல்

## வினைவேகத்தைப் பாதிக்கும் காரணிகள்

### வினைபடுபொருள்களின் பரப்பு

திண்ம வினைபடுபொருள்களிலும், பலபடித்தான வினைகளிலும், வினைபடுபொருள்களின் பரப்பு முக்கிய பங்கை வகிக்கிறது. ஒரு திண்ம வினைபடுபொருளை மிகச்சிறிய துகள்களாகத் துாளாக்கும் போது வினைபடும் பரப்பானது அதிகமாகிறது. இதன் காரணமாக, வினைபடுபொருள்களின் துகள்களுக்கிடையேயான மோதல்களின் நிகழ்வெண் அதிகரித்து வினையின் வேகம் அதிகரிக்கிறது. இதன் காரணமாக வெடிபொருள் தயாரிப்பாளா்கள் திண்ம வினைபடுபொருள்களின் புறப்பரப்பைக் கட்டுக்குள் வைத்து வெடிபொருளில் உள்ள எரிபொருள்கள் ஆக்சிஜனேற்றம் அடையும் வேகத்தை நிா்வகிக்கின்றனா். சில நேரங்களில் இந்தக் காரணியை அடிப்படையாக வைத்து, திண்ம வெடிபொருள்களின் பயன்பாட்டைக் கூட வெவ்வேறாக மாற்றி அமைக்கின்றனா். உதாரணமாக, மிக நுண்ணிய துகள்களாகத் துாளாக்கப்பட்டு அடைக்கப்பட்ட குண்டுகள் பயங்கர சத்தத்துடன் வெடிக்கின்றன. இதே, அலுமினியத்தைப் பெரிய துண்டுகளாகச் சிதைத்துப் பயன்படுத்தும்போது, மத்தாப்புகளை உருவாக்க இயலுகிறது.
# வேதி வினைவேகவியல்

## வினைவேகத்தைப் பாதிக்கும் காரணிகள்

### செறிவு

ஒரு வேதிவினையானது வினைபடுபொருள்களுக்கிடையே நடைபெறும் மோதல்களின் விளைவாகவே நடைபெறுகிறது. வினைபடுபொருள்களின் மூலக்கூறுகள் அல்லது அயனிகள் இவற்றுக்கிடையே நிகழும் மோதல்களின் எண்ணிக்கை வினைபடுபொருள்களின் செறிவைப் பொறுத்தே அமைகிறது. வினைபடுபொருள்களின் செறிவு அதிகரிக்க அதிகரிக்க, மூலக்கூறுகளுக்கிடையே நடைபெறும் மோதல்களின் எண்ணிக்கை அதிகரித்து அதன் விளைவாக வினையின் வேகமானது அதிகரிக்கும். இதே போன்று வினைபடுபொருள்களின் செறிவு குறையும்போது இதற்கு எதிரான விளைவு உருவாகும். அதாவது, வினையின் வேகமானது குறையும். உதாரணமாக, எரிதல் வினையானது காற்றில் (ஆக்சிஜன் 21%) நடைபெறுவதை விடத் துாய்மையான ஆக்சிஜனில் இன்னும் அதிவேகமாக நிகழும். வினைவேகத்திற்கான சமன்பாடுகள் வினைபடுபொருள்களின் செறிவிற்கும் வினையின் வேகத்திற்கும் இடையே உள்ள தொடர்பைத் தெளிவாக காட்டுகிறது. வினையின் வழிமுறைகளைப் பொறுத்து வினைவேகத்திற்கான சமன்பாடுகள் வெவ்வேறு வடிவத்தில் இருக்கலாம்.
# வேதி வினைவேகவியல்

## வினைவேகத்தைப் பாதிக்கும் காரணிகள்

### வெப்பநிலை

பொதுவாக, ஒரு வேதிவினையின் வேகத்தில் வெப்பநிலையானது ஒரு மிக முக்கிய பாதிப்பைக் கொண்டுள்ளது. உயா் வெப்பநிலைகளில் மூலக்கூறுகளானவை மிக அதிக வெப்ப ஆற்றலைக் கொண்டுள்ளன. உயர் வெப்பநிலைகளில் மூலக்கூறுகளின் மோதல்களின் எண்ணிக்கை அதிகமாக இருப்பினும், வினையின் வேகம் அதிகரிப்பதற்கு இது முழுமையான காரணமன்று. உயர் வெப்பநிலையில் வினைபடுபொருள்களின் மூலக்கூறுகளில் கிளா்வுறு ஆற்றலைக் காட்டிலும் அதிக ஆற்றலைப் பெற்றுள்ள மூலக்கூறுகளின் எண்ணிக்கையானது குறிப்பிடத்தக்க அளவுக்கு அதிகமாக இருக்கும் என மூலக்கூறுகளின் ஆற்றல் தொடர்பான மேக்சுவெல்-போல்ட்சுமன் பரவல் கோட்பாடு விவரிக்கிறது.
# வேதி வினைவேகவியல்

## வினைவேகத்தைப் பாதிக்கும் காரணிகள்

### வினைவேகமாற்றி

ஒரு வேதிவினையில் ஈடுபடும் பொருள் ஒன்று வேதியியல் ரீதியாக எவ்வித மாற்றத்தையும் அடையாது வினையின் வேகத்தில் மாற்றத்தை ஏற்படுத்தும் பொருளே வினைவேகமாற்றி எனப்படும். வினைவேகமாற்றியானது மாறுபட்ட குறைவான கிளா்வுறு ஆற்றலைக் கொண்ட வினைவழிமுறையைப் பயன்படுத்தி வேதிவினையை வேகமாக நிகழச் செய்கிறது.
# வேதி வினைவேகவியல்

## வினைவேகத்தைப் பாதிக்கும் காரணிகள்

### அழுத்தம்

வாயுக்களுக்கிடையே நடக்கும் ஒரு வினையில் அழுத்தத்தை அதிகரிப்பதன் மூலம் வினைபடுபொருள்களின் மூலக்கூறுகளுக்கிடையேயான மோதல்கள் அதிகரிக்கின்றன. அதன் விளைவாக, வினையின் வேகமும் அதிகரிக்கும். ஒரு வாயுவின் செயற்படுபொருண்மை என்பது அந்த வாயுவின் பகுதி அழுத்தத்திற்கு நோ்விகிதத்தில் இருக்கும். ஒரு கரைசலில் செறிவு அதிகமாகும் போது ஏற்படும் விளைவினைப் போன்ற ஒரு விளைவையே வாயுக்களின் வினையில் அழுத்தத்தினால் ஏற்படுகிறது. நிறைத்தாக்க விதியினால் ஏற்படுகின்ற நேரடி விளைவினைத் தவிர, அழுத்தத்தின் காரணமாக வேக மாறிலிகளும் மாறக்கூடும்.
# வேதி வினைவேகவியல்

## வினைவேகத்தைக் கண்டறியப் பயன்படும் சோதனை முறைகள்

ஒரு வினையின் வேகத்தைச் சோதனை முறையில் காண, வினைபடுபொருள்கள் மற்றும் வினைவிளைபொருள்களின் செறிவை வினை தொடங்கியதிலிருந்து குறிப்பிட்ட கால இடைவெளியில் அளவீடு செய்வதன் மூலம் செய்யலாம். வினையில் ஈடுபடக்கூடிய ஏதேனும் ஒரு வினைப்பொருள் மட்டும் குறிப்பிட்ட அலைநீளமுடைய ஒளியை உறி்ஞ்சக்கூடிய தன்மை பெற்றிருந்தால் நிறமாலை ஒளி அளவியல் (spectrophotometry) மூலமாக குறிப்பிட்ட அந்த வினைப்பொருளின் செறிவைக் கணக்கிட முடியும்.
# வேதி வினைவேகவியல்

## வேதிச்சமநிலை

வேதி வினைவேகவியலானது வேதிவினைகளின் வேகத்தைப் பற்றி அறிய முற்படும் போது வெப்ப இயக்கவியலோ, ஒரு வேதி வினை நிகழத் தேவையான சாதக, பாதகங்களைப் பற்றி அறிய முற்படுகிறது. ஒரு மீள் வினையில், முன்னோக்கு வினை மற்றும் பின்னோக்கு வினையின் வேகங்கள் சமநிலையை அடையும் போது வேதிச்சமநிலையானது எட்டப்படுகிறது. வேதிச்சமநிலை அடைந்த பிறகு வினைவிளைபொருள்கள் மற்றும் வினைபடுபொருள்களின் செறிவுகளில் எந்த வித மாற்றமும் ஏற்படுவதில்லை. இதற்கு உதாரணமாக, ஹேபா் முறையில் நைட்ரஜன் மற்றும் ஹைட்ரஜன் இணைந்து அம்மோனியா தயாரிக்கும் முறையினைக் கூறலாம்.
# வேதி வினைவேகவியல்

## கிப்சின் கட்டிலா ஆற்றல் (G)

பொதுவாக, வெப்ப இயக்கவியலின்படி கட்டிலா ஆற்றல் மற்றும் கட்டிலா ஆற்றல் மாற்றம் என்பது ஒரு வேதி வினையானது நிகழுமா என்பதைப் பற்றிய முடிவைத் தருவது ஆகும். ஆனால், வேதி வினைவேகவியலோ, ஒரு வேதிவினை எவ்வளவு வேகத்தில் நிகழும் என்பதைக் காண முற்படுவது ஆகும்.  
ஒரு வினையானது தன்னிச்சையாக நிகழுமா என்பதை முடிவு செய்ய அமைப்பை மட்டுமே சார்ந்திருக்கக் கூடிய ஒரு வெப்ப இயக்கவியல் சார்பு தேவைப்பட்டது. வெப்ப இயக்கவியலின் இரண்டாம் விதி இந்தச் சார்பை அறிமுகப்படுத்தியது. இந்தச் சார்பானது அமைப்பின் வெப்ப அடக்கம், வெப்பநிலை மற்றும் என்ட்ரோபி ஆகியவற்றைச் சார்ந்தது.
ஒரு செயல்முறையின் கட்டிலா ஆற்றல் மாற்றத்திலிருந்து (∆G) ஒரு வினை நிகழுமா என்பதற்கும், வெப்ப இயக்கவியல் தன்னிச்சை செயல்முறைக்குமான காரணங்கள் பின்வருமாறு:
அமைப்பின் மாறா வெப்பநிலை மற்றும் அழுத்தத்தில்,
∆G > 0, ∆G = நேர்மறை மதிப்பு, செயல்முறையானது தன்னிச்சை செயல்முறை அல்ல மற்றும் நிகழாது.
∆G = 0 சமநிலை வினை
∆G<0, ∆G= எதிர்மறை மதிப்பு, செயல்முறையானது தன்னிச்சையானது மற்றும் நிகழக்கூடியது.
# வேதி வினைவேகவியல்

## பயன்பாடுகள்

வேதியியல் மற்றும் வேதிப்பொறியியல் வல்லுநா்களுக்கு உணவு சிதைவடைதல், நுண்ணுயிரிகளின் வளர்ச்சி, வளிமண்டலத்தின் ஸ்ட்ரேடோஸ்பியர் அடுக்கில் நடக்கும் ஓசோன் சிதைவு மற்றும் உயிாிய நிகழ்வுகளில் நடக்கும் சிக்கலான வேதிவினைகள் ஆகியவற்றைப் பற்றிப் புரிந்து கொள்வதற்கும், விவரிப்பதற்கும் வேதி வினைவேகவியலின் வினைவேகம் தொடர்பான கணிதச் சமன்பாடுகள் சிறந்த கருவியாகப் பயன்படுகின்றன.  
விளைபொருள்களை அதிகமாகப் பெற, வினைவிளைப்பொருள்களை எளிதில் பிரித்திட, மற்றும் சுற்றுச்சூழலுக்குத் தீங்கு விளைவிக்கும் விளைபொருள்களை நீக்கிட, வினை நடைபெறும் கலனை எவ்வாறு வடிவமைக்கலாம் என்பதற்கான உத்திகளைத் தீர்மானித்திட இந்த இயல் உதவுகிறது.  
பெட்ரோலிய எரிபொருள்களைப் பெற உயா் ஹைட்ரோகார்பன்களை வினையூக்கி முன்னிலையில் சிதைக்கச்செய்யும் வினைகளில் அதிகமான விளைபொருள்களைப் பெற எந்த வெப்பநிலை மற்றும் அழுத்தத்தைப் பயன்படுத்தலாம் என்பதைக் கண்டறிய வேதி வினைவேகவியல் சமன்பாடுகள் பெரிதும் பயன்படுகின்றன.
# பாபானி பட்டாச்சாரியா

**பாபானி பட்டாச்சாரியா** (*Bhabani Bhattacharya*, 10 நவம்பர் 1906&ndash;10 அக்டோபர் 1988) வங்காள வம்சாவளியை சார்ந்த ஒரு இந்திய எழுத்தாளர்.
இவர் 1906 ஆம் வருடம் நவம்பர் மாதம் பத்தாம் தேதி பிறந்தார். சமூக-யதார்த்தங்கள் சார்ந்த புனை கதைகளை எழுதியுள்ள இவர் வங்காள மாகாணத்தின் ஒரு பகுதியான பகல்பூரில் பிறந்தார். இவர் பாட்னா பல்கலைகழகத்தில் இளங்கலை பட்டமும் லண்டன் பல்கலைகழகத்தில் முனைவர் பட்டமும் பெற்றார்.இந்தியா திரும்பிய அவர் வெளிநாட்டுத் தூதராகப் பணியாற்றினார்.பின்பு அமெரிக்கா சென்ற இவர் இலக்கிய ஆய்வு சார்ந்த துறையில் ஆசிரியராகப் பணியாற்றினார். ஹவாய் மற்றும் சியாட்டில் மொழிப் பாடத்தை கற்பித்தார். தனது முப்பதுகளில் சமூக நடப்பியல் மற்றும் வரலாற்று பின்னணி கொண்ட புனை கதைகளை எழுத தொடங்கினார். இரண்டு பிரபல எழுத்தாளர்களின் அறிவுரையின் பேரில் தனது கதைகளை ஆங்கிலத்திலேயே எழுதினார்.
# பாபானி பட்டாச்சாரியா

## எழுத்து நடை

பாபானி பட்டாச்சாரியா இந்தோ-ஆங்கிலிக்கன் இலக்கியத்தில் சமூக நடப்பியல் பள்ளியை சார்ந்தவர் என்று வர்ணிக்கப்பட்டவர். இவருடைய எழுத்து இரவீந்திரநாத் தாகூர், மகாத்மா காந்தி ஆகியோரின் தாக்கத்தை பிரதிபலிக்கும் வகையில் அமைந்துள்ளது. மற்ற சமூக நடைமுறை மெய்மையாளர்களாகிய 'பிரேம்சந்' போல் அல்லாமல் பாபானி பட்டாச்சாரியா மற்றவர்களுக்கு வழிகாட்டும் வகையில் தனது புனை கதைகளை வாசிப்பவர் எளிதாக புரிந்து கொள்ளும் வகையில் நையாண்டி கலந்த நடையில் நடைமுறை சூழலை அடிப்படையாகக் கொண்டதாக எழுதினார்.
# பாபானி பட்டாச்சாரியா

## விருதுகள்

சாகித்யா அகாதமி விருது, 1967
# இராமர் (சைனம்)

இராமாயணத்தின் நாயகன் **இராமன்** சைன நூல்களில் சாலகபுருசர் என அறியப்படும் அறுபத்து மூன்று புகழ்பெற்ற நபர்களில் ஒருவராக விவரிக்கப்பட்டுள்ளார். இவற்றில் ஒன்பது தொகுதிகள் பலபத்ரா, நாராயண மற்றும் ப்ரதி நாராயண ஆகியன உள்ளனர். இராமன், இலட்சுமணனுடன் 8வது பாலபத்ராவும் மேலும் இராவணனும் நாராயணன் மற்றும் ப்ரதி-நாராயணனும் தோழர்கள். அவர் ஒரு இளவரசன் என்று விவரிக்கப்படுகிறார், அவனுடைய சிம்மாசனத்தை இழந்து ஒரு ஏழையாக மாறினார். அவர் நாடு கடத்தப்பட்டபோது அவரது மனைவி சீதை இராவணனால் கடத்தப்பட்டார். ராமன் தனது சகோதரன் லட்சுமணன் மற்றும் சுகுர்வாவின் உதவியுடன் சீதையை மீட்கிறார். இராவணன் இலட்சுமணனால் கொல்லப்பட்டான் (இந்து இதிகாசத்தில் இராவணனைக் கொன்றது இராமன்). அவர்கள் இருவரும் நரகத்திற்குள் நுழைகிறார்கள். இராமன் ஒரு சைனத் துறவி ஆனார் மற்றும் அவரது ஆன்மா மோட்சத்தை அடைகிறது (பிறப்பு மற்றும் இறப்பு சுழற்சியிலிருந்து விடுதலை). சீதை ஒரு சைன சன்னியாசனியாகி சொர்கத்தை அடைந்தார்.
# தமிழ்நாடு அரசு இலச்சினை

**தமிழ்நாடு அரசு இலச்சினை** (*Emblem of Tamilnadu*) என்பது இந்தியாவின், தமிழ்நாடு மாநில அரசால் அலுவல் ரீதியாக அதிகாரப்பூர்வமாக பயன்படுத்தப்படும் சின்னம் அல்லது இலச்சினை ஆகும். இந்த இலச்சினை தமிழ்நாடு அரசின் அலுவல்முறை கடித முகப்புகளிலிலும், அரசு உயர் அலுவலக கட்டிட முகப்புகளிலும் இடம்பெறுகிறது. மேலும் தமிழ்நாடு அரசின் முதலமைச்சர் அவரது அமைச்சரவையில் இடம்பெற்றுள்ள அமைச்சர்கள், தமிழ்நாடு சட்டமன்ற பேரவையின் தலைவர், தமிழ்நாடு அரசின் கீழ் அலுவல் புரியும் செயலாளர் மட்டத்திலான இந்திய ஆட்சிப்பணி அலுவலர்கள் உள்ளிட்டோரின் வாகன முகப்புகளிலும், இந்த இலச்சினை இடம் பெற்றிருக்கும்.
# தமிழ்நாடு அரசு இலச்சினை

## வரலாறு

இந்தியா சுதந்திரம் பெற்ற போது தமிழ்நாடு, கேரளா, ஆந்திர பிரதேசம், கர்நாடகம் ஆகியவை சென்னை மாகாணமாக இருந்தது. சென்னை மாகாண முதல்வராக ஓமந்தூர் ராமசாமி ரெட்டியார் (1947–1949) இருந்த போது, இந்த இலச்சினை பற்றிய முன்மொழிவு இந்திய அரசுக்கு அனுப்பப்பட்டு, அது தமிழ்நாட்டின் அரசு இலச்சினையாக, 1949 ஆம் ஆண்டு ஜவஹர்லால் நேரு இந்திய பிரதமராக இருந்த போது ஏற்றுக்கொள்ளப்பட்டது. இந்த இலச்சினை மதுரையைச் சேர்ந்த ஓவியரான ஆர். கிருஷ்ணராவ் என்பவரால் வரையப்பட்டது.
# தமிழ்நாடு அரசு இலச்சினை

## அமைப்பு

தமிழ்நாடு அரசின் இலச்சினை வட்ட வடிவில் காணப்படுகிறது. வட்ட வடிவ மேற்புற பட்டையில் *தமிழ்நாடு அரசு* என்றும் வட்ட அமைப்பிற்கு வெளிப்புறத்தின் கீழே **”வாய்மையே வெல்லும்”** எனும் குறிக்கோளுரையும், தமிழ் எழுத்துக்களால் பொறிக்கப்பட்டுள்ளது. இலச்சினையின் மையமாக தமிழர் **கட்டிடக்கலை**, தமிழ்க் கலாச்சாரத்தையும் எடுத்துக்கூறும் வகையில் அடர்மஞ்சள் நிறத்தில் ஒரு கோபுரம் காணப்படுகிறது. இந்த கோபுரம் விருதுநகர் மாவட்டம், திருவில்லிபுத்தூர் ஆண்டாள் கோவிலின், ஸ்ரீவடபத்திரசாயி பெருமாளுக்கு அர்பணிக்கப்பட்ட 11 அடுக்கு கோபுரத்தை அடிப்படையாகக் கொண்டு வரையப்படவிருந்தது. ஆனால் ஓவியர் மதுரை மீனாட்சி கோயிலின் மேற்கு கோபுரத்தை அடிப்படையாக வைத்து வடிவமைத்தார்.
# கவிராஜன் கதை (நூல்)

**கவிராஜன் கதை** என்னும் நூலை கவிஞர் வைரமுத்து எழுதினார். இந்நூல் **பாரதியின்** வாழ்க்கை வரலாற்றுக் கதையை புதுக்கவிதையில் கூறும் நூலாகும்.
# கவிராஜன் கதை (நூல்)

## வரலாறு

இயக்குநரான பாலச்சந்தர், பாரதியின் வாழ்க்கை வரலாற்றைத் திரைப்படமாக எடுக்க எண்ணி, வைரமுத்துவுடன் கலந்துரையாடியபோது, பாரதியின் வரலாறு குறித்த தரவுகளைத் திரட்டுமாறு கேட்டுள்ளார். பிறகு எதன் காரணமாகவோ திரைப்பட முயற்சி கைவிடப்பட்டது. இதன்பிறகு திரட்டிய தரவுகளை வீணாக்க விரும்பாமல் **கவிராஜன் கதை** என்னும் பெயரில் எழுதினார். இது **சாவி** வார இதழில் தொடராக வெளிவந்தது. நூலாக சூர்யா பதிப்பகத்தின் சார்பில் எட்டாவது பதிப்பாக திசம்பர் 1997இல் வெளிவந்தது.
# கவிராஜன் கதை (நூல்)

## நூற்பதிப்பு வரலாறு

- நான்காம் பதிப்பு: ஜூலை 1992
- ஐந்தாம் பதிப்பு: டிசம்பர் 1992
- எட்டாம் பதிப்பு: டிசம்பர் 1997
- பன்னிரண்டாம் பதிப்பு: செப். 2007
# வி. ஆர். கிருசுணசாமி

**வி. ஆர். கிருஷ்ணசாமி** (V. R. Krishnasami) ஓர் இந்திய அரசியல்வாதியும் தமிழக சட்டமன்றத்தின் அணைக்கட்டு சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் அணைக்கட்டு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# வி. ஆர். கிருசுணசாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | அணைக்கட்டு | அஇஅதிமுக | 58.42 | } |
# கே. பாண்டுரங்கன்

**கே. பாண்டுரங்கன்** (K. Pandurangan) ஓர்இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும்ஆவார். இவர் 2001 மற்றும் 2006 ஆம் ஆண்டில் நடந்த தமிழ்நாடு சட்டமன்றத் தேர்தலில், அணைக்கட்டு தொகுதியிலிருந்து, அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு வெற்றிபெற்றார்.
# கே. பாண்டுரங்கன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2001 | அணைக்கட்டு | அஇஅதிமுக | 56.24 |
| 2006 | அணைக்கட்டு | அஇஅதிமுக | } |
# செ. பெ. கண்ணன்

**செ. பெ. கண்ணன்** (S. P. Kannan) ஓர் இந்திய அரசியல்வாதியும் தமிழக சட்டமன்றத்தின் அணைக்கட்டு சட்டமன்றத் தொகுதியின் முன்னாள் உறுப்பினரும் ஆவார். 1989 ஆவது ஆண்டில் நடந்த தமிழ்நாடு சட்டமன்றத் தேர்தலில் அணைக்கட்டு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.
# செ. பெ. கண்ணன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1989 | அணைக்கட்டு | திமுக | 35.64 | } |
# ம. கலையரசு

**எம். கலையரசு** (M. Kalai Arasu) ஓர் இந்திய அரசியல்வாதியும் தமிழக சட்டமன்றத்தின் அணைக்கட்டு சட்டமன்றத் தொகுதியின் முன்னாள் உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் அணைக்கட்டு தொகுதியில் பாட்டாளி மக்கள் கட்சியின் சார்பில் போட்டியிட்டு வெற்றி பெற்றார்.
# ம. கலையரசு

## கட்சி மாற்றம்

2016 பிப்ரவரியில் தான் இருந்த பாட்டாளி மக்கள் கட்சியிலிருந்து விலகி அனைத்திந்திய அண்ணா திராவிட முன்னேற்றக் கழகத்தில் தன்னை இணைத்துக் கொண்டார்.
# ம. கலையரசு

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2011 | அணைக்கட்டு | பாட்டாளி மக்கள் கட்சி | 35.64 | } |
# அ. பெ. நந்தகுமார்

**அ. பெ. நந்தகுமார்** (A. P. Nandakumar) ஓர் இந்திய அரசியல்வாதியும், தமிழக சட்டமன்றத்தின் தற்போதைய உறுப்பினரும் ஆவார். இவர் 2016 ஆம் ஆண்டில் நடந்த தமிழ்நாடு சட்டமன்றத் தேர்தலில், அணைக்கட்டு தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். மீண்டும் 2021 ஆம் ஆண்டில் நடைபெற்ற சட்டமன்றத் தேர்தலில் அணைக்கட்டு தொகுதியில் இருந்து திமுக சார்பில் சட்டமன்ற உறுப்பினரானார்.
# அ. பெ. நந்தகுமார்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2016 | அணைக்கட்டு | திமுக | 45.23 |
| 2021 | அணைக்கட்டு | திமுக | 48.11 |
# வீனஸ் பூக்கூடை

**வீனஸ் பூக்கூடை (Venus' flower basket,** *Euplectella aspergillum*) என்பது ஆழமான கடலில் பகுதியில் வசிக்கும் ஒரு வகை கடல்பஞ்சு ஆகும். பாரம்பரிய ஆசிய கலாச்சாரங்களில், இந்த குறிப்பிட்ட கடற்பஞ்சை ( இறந்து, உலர்ந்த நிலையில்) திருமண பரிசாக வழங்குகின்றனர் ஏனெனில் கடற் பஞ்சுக் கூடையினுள் அதன் இறுதிக்காலம்வரை ஒரு ஆண் மற்றும் ஒரு பெண் இறால் என இரண்டு சிறிய இறால்கள் வாழ்ந்து மடிந்து இருக்கும், வீனஸ் பூக்கூடை சிறிய அளவில் இருக்கும்போது இதற்குள் இரை தேடி இறால் மீன் குஞ்சுகள் உள்ளே வந்து விடுகின்றன. அதுவும் ஆணும், பெண்ணுமாக இரண்டு இறால் மீன் குஞ்சுகள் பூக்கூடை கடற்பஞ்சுக்குள் எப்படியும் வந்துவிடும். இந்த பூக்கூடைக்குள் ஒளி உமிழும் தன்மை இருக்கிறது. கண்ணாடி இழைப் பூச்சிகள் தங்களுடைய ஒளி உமிழும் திறனால் மற்ற சிறிய உயிரினங்களைக் கவர்ந்திழுத்து உணவாக்கிக் கொண்டு அனுப்பும் மீதி உணவுப் பொருட்களையும், கழிவுப் பொருட்களையும் சாப்பிட்டு இந்த இறால் மீன்கள் உயிர் வாழ்கின்றன . பின்னால், வீனஸ் பூக்கூடை தங்கள் கண்ணாடி இழைகளால் இறால்களையும் சேர்த்து மூடி விடுகின்றன. இறால் மீன்களும் பெரிதாக வளர்ந்து விடுவதால் அவைகளால் வெளியே வர முடிவதில்லை. கடைசி வரை இறால்கள் பூக்கூடைக்குள் இணைந்தே வாழ்கின்றன. அங்கேயே அவை இனப்பெருக்கம் செய்கின்றன, அவற்றின் குஞ்சுகளும், இதேபோல தங்களுக்கான சொந்த வீனஸ் மலர்க் கூடைகளைக் கண்டுபிடித்து அங்கு சென்றுவிடுகின்றன. வீனஸ் பூக்கூடை இறக்கும்போது இறால்களும் இறந்து போய்விடுகின்றன. இறந்து காய்ந்து போன வீனஸ் பூக்கூடைகள்தான் ஜப்பானில் பரிசளிக்கப்படுகின்றன.
திருமணத்தில் இணையும் தம்பதிகள் இறுதிவரை இணைந்தே வாழ வேண்டும் என்பதன் காரணமாக இந்த வீனஸ் பூக்கூடைகளைப் பரிசாக வழங்குகிறார்கள்.  
இவை விக்டோரியன் கால இங்கிலாந்தில் மிகவும் பிரபலமாக இருந்தன, மேலும் இதன் விலை அப்போது ஐந்து கினி நாணயங்களாகும் இது இன்றைய £ 500 க்கு இணையானது..  
இது ஜப்பானில் விலைமதிப்பற்ற திருமண பரிசாக * கொடுக்கப்பட்டிருக்கிறது, 'இறப்பு வரை பிரிவு இல்லை' என்ற கருத்தை இது அடையாளப்படுத்துகிறது *.
# வீனஸ் பூக்கூடை

## காணப்படும் இடங்கள்

கடல் பஞ்சு, மேற்கு பசிபிக் கடலில் ஜப்பான், பிலிப்பைன்ஸ் நாடுகளின் ஆழமிக்க பகுதிகளில் காணப்படுகிறது. இந்தியப் பெருங்கடலிலும் வீனஸ் பூக்கூடையைப் பார்க்க முடியும்.
# வீனஸ் பூக்கூடை

## உருவியல்

வீனஸ் பூக்கூடையானது கண்ணாடி இழைகளைக் கொண்டு கைகளால் பின்னப்பட்டது போலப் பார்ப்பதற்கு அழகாக இருக்கும். உண்மையில் இது ஒரு கடல் பஞ்சு. இவை அறுகோண வடிவில் நீண்டு இருக்கும். இந்த பூக்கூடைகள் கண்ணாடி இழைகளால் ஆனவை கடல் பஞ்சுகள் போகிற போக்கில் கண்ணாடி இழைகளைக்கொண்டு இக்கூடையை எளிதாக தயாரித்து விடுகின்றன. உண்மையில் சிலிக்கன் என்கிற தனிமத்திலிருந்துதான் கண்ணாடி இழைகள் தயாரிக்கப்படுகின்றன. இந்தக் கடல் பஞ்சு கடல் நீரில் இருக்கக்கூடிய சிலிசிக் அமிலத்தை எடுத்துக்கொண்டு அதனைச் சிலிகாவாக மாற்றுகிறது. இந்தச் சிலிகாவிலிருந்து கண்ணாடி இழைகளைத் தயாரித்து, பெரிய வலை பின்னலை உருவாக்கி, அழகிய கூடு போல மாற்றுகிறது.  
இவை உருவாக்கும் கண்ணாடி இழைகள் தலைமுடி போல மெலிதாக, துல்லியமாக இழைகளை உருவாக்கிக் கூடுகளை நெய்துகொள்கின்றன. ஒவ்வொரு கண்ணாடி இழையின் நீளமும் 5 சென்டி மீட்டர் முதல் 20 சென்டி மீட்டர் நீளம் வரை இருக்கும்.
இப்படித்தான் உயிருள்ள கண்ணாடி இழைகளை இந்தக் கடல் பஞ்சு உருவாக்குகிறது. இந்த இழைகளில் உள்ள குண்டூசி போன்ற அமைப்பு இந்த இழைகள் வலிமையாக நிற்பதற்கு உதவுகின்றன.
# ஐதராக்சிகுயினால்

**ஐதராக்சிகுயினால்** *(Hydroxyquinol)* என்பது C<sub>6</sub>H<sub>3</sub>(OH)<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பென்சீன்டிரையால் சேர்மத்தின் மூன்று மாற்றியன்களில் ஒன்றாக ஐதராக்சிகுயினால் விளங்குகிறது. நிறமற்ற திண்மமான இது தண்ணீரில் கரைகிறது. காற்றுடன் வினைபுரிந்து கருப்பு நிறத்தில் உள்ள கரையாத ஒரு திண்மத்தை இது கொடுக்கி்றது
# ஐதராக்சிகுயினால்

## தயாரிப்பு

பாராகுயினோனுடன் அசிட்டிக் நீரிலியைச் சேர்த்து தொடர்ந்து உருவாகும் மூவசிட்டேட்டை நீராற்பகுப்பு செய்யும் அசிட்டைலேற்ற முறையினால் ஐதராக்சிகுயினால் தயாரிக்கப்படுகிறது . மேலும், பிரக்டோசை ஐதரசன் நீக்க வினைக்கு உட்படுத்தியும் இதைத் தயாரிக்கலாம்  
:C<sub>6</sub>H<sub>12</sub>O<sub>6</sub> → 3 H<sub>2</sub>O + C<sub>6</sub>H<sub>6</sub>O<sub>3</sub>.
# ஐதராக்சிகுயினால்

## இயற்கைத் தோற்றம்

பிராடிரைசோபியம் யப்போனிகம் போன்ற தாவரங்களில் இருந்து கிடைக்கும் இயற்கை பீனால், கேட்டகின் உயிரியாற் சிதைவடைந்து பொதுவாக ஐதராக்சிகுயினால் இயற்கையில் தோன்றுகிறது. சில உயிரினங்களில் வளர்சிதை மாற்றப்பொருளாகவும் ஐதராக்சி குயினால் தோன்றுகிறது . உதாரணமாக, ஐதராக்சிகுயினால் 1,2-டைஆக்சிசனேசு என்ற நொதி தளப்பொருளான ஐதராக்சிகுயினாலுடன் ஆக்சிசனைப் பயன்படுத்தி 3-ஐதராக்சி- ஒருபக்க, ஒருபக்க – மியுகோனேட்டை உருவாக்குகிறது.
# ராபின் சர்மா

**இராபின் சர்மா** (Robin Sharma) கனடிய எழுத்தாளர் மற்றும் தலைமைத்திறன் மேம்பாட்டுப் பேச்சாளர் ஆவார். அவரது தனது *செல்வ வளத்தை விற்ற துறவி* தொடரின் மூலம் மிகவும் பெயர்பெற்றவர்.
# ராபின் சர்மா

## வாழ்க்கை

ஒரு வழக்கரைஞரான இவர், தனது வாழ்நாட்களின் அதிருப்தியுற்றதன் காரணமாக 25 வயதில் தனது வழக்குரைஞர் வாழ்க்கையில் இருந்து விலகி, சுய-வெளியிடப்பட்ட பெரு வாழ்வில், மேற்கு மற்றும் கிழக்கு ஆன்மீக நுட்பங்களை உள்ளடக்கிய மன அழுத்த நிர்வகிப்பிற்கு வழிகாட்டினார். இவர் ஆரம்பத்தில் தனது ""பொக்கிஷத்தை இழந்த துறவி"" என்ற சுய-பதிப்பையும் வெளியிட்டார், பின்னர் அது ஹார்ப்பர் கோலினின் 20 வருடங்களுக்கும் மேலாக அவரது அனுபவத்தில், ஷிமா நைக், மைக்ரோசாப்ட், பிவிசி மற்றும் ஹெச்பி போன்ற அமைப்புகளுக்காக பேசினார். அவருடைய விளக்கக்காட்சிகள் அவரது புத்தகமான ""தலைப்பில்லாத தலைவர்"" அடிப்படையாகக் கொண்டிருக்கின்றன. இதில் எந்தவொரு பாத்திரத்திலும் யாரும் ஒரு தலைவராக இருக்கக்கூடாது என்ற செய்தியை வழங்க முயற்சிக்கிறார். ஷர்மாவின் பேச்சு பேச்சுவார்த்தைகள் ஹாரி வாக்கர் ஏஜென்சி மூலம் ஒழுங்குபடுத்தப்பட்டுள்ளன.  
இவர் 11 புத்தகங்களை வெளியிட்டார், மேலும் இவர் தலைமைதாங்கல் பயிற்சி நிறுவனமான சர்மா பன்னாட்டுத் தலைமைதாங்கல் நிறுவனத்தை நிறுவினார். 2007 ஆம் ஆண்டில், தொழிலதிபர்களின் ஒரு தன் ஓர்வான ஆய்வு, சர்மாவை உலகின் மிக செல்வாக்குமிக்க தலைமை குருக்கள் என்றே பெயரிட்டது.
# ராபின் சர்மா

## தேர்ந்தெடுத்த வெளியீடுகள்

- *பெருவாழ்வு!: 30 நாட்களில் செம்மையான் வாழ்க்கை* (1994, )
- * நீ செத்தால் யார் அழுவார்: *தன் செல்வ வளத்தினை விற்ற துறவியின் பட்டறிவுதரும் வாழ்க்கைப் பாடங்கள் the Monk Who Sold His Ferrari'' (1999, )
- *பெருந்தகைமை வழிகாட்டி 2: 101 More Insights to Get You to World Class* (2008, )
- *முகவரியற்ற தலைவர்* (2010, )
- ****தன் செல்வ வளத்தினை விற்ற துறவியின் கமுக்கமான கடிதங்கள்'' (2011, )
- *வியப்பூட்டும் வெற்றிக்கான சிறுகருநூல்* (2016, )
- * விடியல் ஐந்து மணிக் கழகம்* (2018, )
- * அன்றாட நாயகனின் கொள்கையறிக்கை* (2021, )
# கண்ணத்தாங்குடி மலையேறியம்மன் கோயில்

**கண்ணத்தாங்குடி மலையேறியம்மன் கோயில்** என்பது தஞ்சை மாவட்டம் ஒரத்தநாடு அருகேயுள்ள கண்ணத்தாங்குடி என்ற கிராமத்திலுள்ள ஓர் அம்மன் கோவிலாகும்.
# கண்ணத்தாங்குடி மலையேறியம்மன் கோயில்

## தல புராணம்

ஓர் கனமழைக் காலத்தில் ஊரைச் சுற்றி வெள்ளம் ஏற்பட்டதாகவும், அப்போது மக்கள் மேடான பகுதிக்கு சென்றுவிட, வெள்ளத்தில் ஒரு கற்சிலை மிதந்து வந்ததாகவும் கூறுகின்றனர். அச்சிலையை மலையேறியம்மன் என்று பெயரிட்டு வணங்கிவருகிறார்கள்.
# கண்ணத்தாங்குடி மலையேறியம்மன் கோயில்

## பெயர்க்காரணம்

ஊரின் மேற்கில் உள்ள மலையைக் கடந்து இந்தச் சிலையை வெள்ளம் அடித்து வந்ததால் இதற்கு மலையேறியம்மன் என்று பெயரிட்டு வழிபட்டு வருகின்றனர்.
# கண்ணத்தாங்குடி மலையேறியம்மன் கோயில்

## வழிபாட்டு முறை

இந்த அம்மனுக்கு சித்திரை மாதம் மூன்றாவது வாரத்தில் காப்பு கட்டுகின்றனர்.வைகாசி மாதம் முதல் திங்கள் கிழமை நடு இரவில்
பலியிடுதல் நடைபெறுகிறது .பலியிடுவதற்கான ஆட்டுக்கிடாய் திருடியதாக இருக்க வேண்டுமென்பது அய்தீகம். அதனால் இரண்டு நாள்களுக்கு
முன்பாகவே வெளியூர்களுக்குச் சென்று ஆட்டுக்கிடாயைத் திருடி வருகின்றனர். அன்றிரவு அம்மனை அலங்கரித்து,ஊரின் நான்கு எல்லைக்கும் எடுத்துச்சென்று
கிடாய்கள் வெட்டுகின்றனர். இறுதி நாள் அதாவது 22ஆம் நாள் சிலை(அம்மன்) பிறந்த இடத்திற்கு எடுத்துச் செல்லப்படுகிறது. அச்சிலை கிடைத்த
பகுதியில் சோழகர் என்ற பெயர் பெற்றவர்கள் வசித்து வருகிறனர். அவர்கள் ஒரு மண்பானை நிறையப் பாக்கு வைத்து அம்மனை வரவேற்கிறார்கள்.
மறுநாள் கோயிலை நோக்கி அம்மனை எடுத்துச் செல்கின்றனர். அதை மறு செவ்வாய் வழிபாடு என்று கூறுகின்றனர். அம்மன் பிறந்த வீட்டிற்கு
வரும்போது மகிழ்ச்சியாக முகம் மலர்ந்திருபதாகவும் கோயிலுக்குத் திரும்பவும் எடுத்துச்செல்லும்போது முகம் வாடி இருப்பதாகவும் சொல்லப்படுகிறது.
# செரியூர்

**செரியூர்** (*Cheriyoor*) இந்தியாவின் கேரள மாநிலத்திலுள்ள தளிபரம்பாவில் குப்பம் ஆற்றின் கரையில் அமைந்துள்ளது.
# செரியூர்

## நிர்வாகம்

செரியூர் கண்ணூர் மாவட்டத்தில் உள்ள பரியாரம் கிராம பஞ்சாயத்துக்கு உட்பட்ட குட்டியேரி கிராமத்தின் (வார்டு எண். 4) ஒரு பகுதியாகும்.
# செரியூர்

## வரலாறு

1845 ஆம் ஆண்டு முதல் 1914 ஆம் ஆண்டு வரையிலான காலத்தில் வாழ்ந்து புகழ்பெற்ற மலையாள மொழி கவிஞரும் மொழிபெயர்ப்பாளருமான கேரள வர்மா வலிய கோயில் தம்புரானின் பூர்வீக ஊர் செரியூராகும். இவரது தந்தை நாராயணன் நம்பூதிரி செரியூரில் உள்ள முள்ளப்பள்ளி இல்லத்தில் உறுப்பினராக இருந்தார்.
# செரியூர்

## கோயில்கள்

பழமையான தாலக்கோடு சிறீ கிருட்டிணர் கோயில், சிறீ புதிய குன்னில் புதிய பகவதி கோயில், சிறீ தர்ம சாசுதா மந்திரம் மற்றும் செரியூர் சும்மா பள்ளிவாசல் ஆகியவை செரியூர் கிராமத்தில் உள்ள முக்கிய வழிபாட்டு மையங்களாகும்.
# செரியூர்

## கல்வி

செரியூர் அரசு உயர் தொடக்க நிலைப் பள்ளி 60 ஆண்டுகள் பழமை வாய்ந்த பள்ளியாகும். இப்பள்ளி 2014 -ஆம் ஆண்டு உயர்நிலைப்பள்ளியாக தரம் உயர்த்தப்பட்டது.
# செரியூர்

## போக்குவரத்து

தளிபரம்பா நகரம் வழியாக செல்லும் தேசிய நெடுஞ்சாலை எண் 17 வழியாக செரியூர் -குட்டியேரி-வெள்ளாவு சாலை வழியாக அணுகலாம். மேலும் இச்சாலை வழியே கோவா மற்றும் மும்பை வரை பயணிக்க முடியும். இச்சாலையின் மறுபக்கம் கொச்சி மற்றும் திருவனந்தபுரம் ஆகிய பகுதிகளுக்கும் பயணிக்கலாம்.
# விக்கிப்பீடியா:பயிறி/புதிய பயனர்கள்/வரவேற்பு

We can't wait to see what you'll share.  
**விக்கிப்பீடியா**வுக்கு பங்களிப்புச் செய்யும் முனைப்புடன் இருந்தால், நீங்கள் சரியான இடத்திற்கு வந்திருக்கீறிர்கள். இந்த பயிற்சியை முடித்தபின், விக்கிபீடியாவிற்கு உங்கள் சொந்த நிபுணத்துவத்தை பங்களிப்பதன் மூலம் உலக அறிவை வளர்ப்பதற்கு நீங்கள் தயாராகி இருப்பீர்கள்.  
அடுத்த பக்கம் செல்ல கீழே உள்ள முன்னோக்கு அம்புக்குறியை அழுத்தவும்
# ஆர். காந்தி (அரசியல்வாதி)

**ஆர். காந்தி** (R. Gandhi) ஓர் இந்திய அரசியல்வாதியும் தமிழக சட்டமன்றத்தின் இராணிப்பேட்டை சட்டமன்றத் தொகுதியின் தற்போதைய உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் இராணிப்பேட்டை சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 2006 ஆவது ஆண்டில் நடந்த சட்டமன்றத் தேர்தலிலும், 2016 ஆவது ஆண்டில் நடந்த சட்டமன்றத் தேர்தலிலும் அதே தொகுதியில் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2021 தமிழ்நாடு சட்டமன்றத் தேர்தலில் அதே தொகுதியில் சட்டமன்ற உறுப்பினராக மீண்டும் தேர்ந்தெடுக்கப்பட்டார். இதையடுத்து 2021 மே 7 அன்று தமிழக கைத்தறி மற்றும் துணி நூல் (கைத்தறி மற்றும் துணி நூல், கதர் மற்றும் கிராம தொழில் வாரியம், பூதானம் மற்றும் கிராம தானம்) அமைச்சசராக பதவியேற்றார். இவர் ராணிப்பேட்டை மாவட்ட தி.மு.க. செயலாளராக உள்ளார்.
# ஆர். காந்தி (அரசியல்வாதி)

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1996 | இராணிப்பேட்டை | திராவிட முன்னேற்றக் கழகம் | 50.80% |  |
| 2006 | இராணிப்பேட்டை | திராவிட முன்னேற்றக் கழகம் | 55% |  |
| 2016 | இராணிப்பேட்டை | திராவிட முன்னேற்றக் கழகம் | 43.33% |  |
| 2021 | இராணிப்பேட்டை | திராவிட முன்னேற்றக் கழகம் | 49.79% | } |
# இனவெழுத்துகள்

**இனவெழுத்துகள்** என்பது ஒத்த தன்மையைக் கொண்ட எழுத்துக்களைக் குறிக்கும். இவை எழுத்துகளின் வடிவம், எழுத்துக்கள் பிறக்கும் இடம், எழுத்துக்களை ஒலிப்பதற்கான முயற்சி, காலம் ஆகியவற்றின் அடிப்படையில் அமையும்.
# இனவெழுத்துகள்

## உயிர் எழுத்துகளில் இனவெழுத்துகள்

- உயிர் எழுத்துகளில் குறில் எழுத்துகள் நெடில் எழுத்துகளுக்கு இனமாக அமையும்.
| குறில் | நெடில் |  |
| --- | --- | --- |
| அ | ஆ |  |
| இ | ஈ |  |
| உ | ஊ |  |
| எ | ஏ |  |
| ஒ | ஓ |  |
| இ | ஐ |  |
| உ | ஔ | } |
இவை பா புனைகையில் மோனையை அமைக்க உதவுகின்றன.
# இனவெழுத்துகள்

## மெய் எழுத்துகளில் இனவெழுத்துகள்

- மெய் எழுத்துகளில் வல்லின எழுத்துகளுக்கு மெல்லின எழுத்துகள் இனமாக அமைந்து ககர ஒலிப்பை அதிரொலியாக மாற்றுகின்றன.
| வல்லினம் | மெல்லினம் | எடுத்துக்காட்டு |  |
| --- | --- | --- | --- |
| க் | ங் | தங்கம் |  |
| ச் | ஞ் | மஞ்சள் |  |
| ட் | ண் | வண்டி |  |
| த் | ந் | பந்து |  |
| ப் | ம் | பம்பரம் |  |
| ற் | ன் | நன்றி | } |
# நுண்ணிலை கற்பித்தலில் வளர்க்கப்படும் திறன்களின் பட்டியல்

இக்கட்டுரை **நுண்ணிலை கற்பித்தலில் வளர்க்கப்படும் திறன்களின் பட்டியலைத்** தருகிறது.
# நுண்ணிலை கற்பித்தலில் வளர்க்கப்படும் திறன்களின் பட்டியல்

## ஆலன்-ராயன் ஆகிய வல்லுநர்கள் கூறும் திறன்கள்

1. பல்வகை தூண்டல்கள் (Stimulus Variation)
1. தூண்டல் தொடங்குதல் (Set Induction)
1. மெளனமும் மொழி சார்பற்றக் குறிகளும் (Silence and Non-Verbal cues)
1. பாடம் முடித்தல் (Closure)
1. மாணவர் பங்கேற்பை வலுவூட்டல் (Reinforcement of students Participation)
1. சரளமாக வினாக்களைக் கேட்டல் (Fluency in asking questions)
1. தூண்டும் வினாக்கள் (Probing questions)
1. கடின வினாக்கள் (Higher order questions)
1. மாணவர்கள் பாடங்களைக் கவனிக்கும் செயலைக் கண்டறிதல் (Recognizing attending behavior)
1. விாி சிந்தனையை தூண்டும் வினாக்கள் (Divergent thinking)
1. விளக்கங்களையும் எடுத்துக்காட்டுகளையும் பயன்படுத்துதல் (Illustration and use of examples)
1. விாிவுரை முறை (Lecturing)
1. திரும்பக் கூறவேண்டியவற்றைத் திட்டமிடல் (Planned repetition)
1. தகவல் பரிமாற்றத்தைத் நிறைவு செய்தல் (Completeness of Communication)
# நுண்ணிலை கற்பித்தலில் வளர்க்கப்படும் திறன்களின் பட்டியல்

## வல்லுநர் பாசி கூறும் திறன்கள்

- திட்டமிடல் திறன் (Planning Skills)
- கற்பிக்கும் நோக்கங்களை திட்டமிடும் திறன் (Skill of writing Instructional Objectives)
- கற்பிக்கும் திறன் (Teaching Skills)
- முடித்தல், மதிப்பிடல், நிர்வகிக்கும் திறன் (Closure,evaluation,Managerial Skills)
- பாடத்தை அறிமுகப்படுத்தும் திறன் (Skill of Introducing a Lesson)
- சரளமாக கேள்வி கேட்கும் திறன் (Skill of Fluency in Questioning)
- துாண்டும் வினாக்கள் கேட்கும் திறன் (Skill of Probing questions)
- விளக்கிக் கூறும் திறன் (Explaining Skills)
- எடுத்துக்காட்டுகளுடன் விளக்கிக் கூறும் திறன் (Skill of Illustration and use of examples)
- மெளனமும் மொழிச்சார்பற்ற குறிகளைப் பயன்படுத்தும் திறன் (Skill of Silence and Non-Verbal cues)
- பல்வகை தூண்டல்கள் பயன்படுத்தும் திறன் (Skill of Stimulus Variation)
- வலுவூட்டிகளைப் பயன்படுத்தும் திறன் (Skill of Reinforcement)
- கரும்பலகையைப் பயன்படுத்தும் திறன் (Skill of using Black board)
- மாணவரின் பங்கேற்பை அதிகரிக்கும் திறன் (Skill of pupil participation)
- முடித்தல், மதிப்பிடல், நிர்வகிக்கும் திறன் (Closure,evaluation,Managerial Skills)
- பாடங்களை முடித்தல் திறன் (Skill of achieving Closure)
- மாணவர்கள் பாடங்களைக் கவனிக்கும் செயலைக் கண்டறியும் திறன் (Skill of Recognizing attending behavior)
# நுண்ணிலை கற்பித்தலில் வளர்க்கப்படும் திறன்களின் பட்டியல்

## நுண்ணிலைக் கற்பித்தலில் வளர்க்கப்படும் திறன்கள்

### பல்வகை தூண்டல்கள் திறன் ( Skill of Stimulus Variation)

1. கேள்வி கேட்கும் திறன் (Skill of Questioning)
1. விளக்கிக் கூறும் திறன் (Explaining Skills)
1. செய்துகாட்டி விளக்கிக் கூறும் திறன் (Skill of Demonstration)
1. தகவல் பரிமாற்றத் திறன் (Skill of Communication)
1. வலுவூட்டிகளை பயன்படுத்தும் திறன் (Skill of Reinforcement)
1. எடுத்துக்காட்டுகளுடன் விளக்கி கூறும் திறன் (Skill of Illustration and use of examples)
1. பாடம் தொடங்குதல் திறன் (Skill of Set Induction)
1. பாடங்களை முடித்தல் திறன் (Skill of achieving Closure)
# ஆல்க்கைல்பீனால்

**ஆல்க்கைல்பீனால்கள்** *(Alkylphenols)* என்பவை பீனால்களை ஆல்க்கைலேற்றம் செய்வதால் உருவாகும் கரிமச் சேர்மங்களைக் கொண்ட ஒரு குழுவாகும். பொதுவாக புரோப்பைல்பீனால், பியூட்டைல்பீனால், அமைல்பீனால், எப்டைல்பீனால், ஆக்டைல்பீனால், நோனைல்பீனால், டோடெசைல்பீனால் மற்றும் இவற்றுடன் தொடர்புடைய நீண்ட சங்கிலி ஆல்க்கைல்பீனால்களைக் குறிப்பிட ஆல்க்கைல்பீனால் என்ற சொல் பயன்படுத்தப்படுகிறது. மெத்தில்பீனால்களும் எத்தில்பீனால்களும் ஆல்க்கைல்பீனால்களேயாகும். ஆனால் அவற்றை முறையே கிரெசால்கள், சைலினால்கள் என்ற தனிப்பெயர்களால் அழைக்கிறார்கள்.
# ஆல்க்கைல்பீனால்

## தயாரிப்பு

பீனாலுடன் ஆல்க்கீன்களைச் சேர்த்து ஆல்க்கைலேற்றம் செய்தால் நீண்ட சங்கிலி ஆல்க்கைல்பீனால்கள் உருவாகின்றன. வெளிப்புற பெண்மை இயக்குநீரே செனோயீசுட்ரோகென் எனப்படுகிறது. ] ஐரோப்பிய ஒன்றியமானது, குறிப்பாக நோனைல்பீனால் பயன்படுத்தப்படும் பொருட்களின் மீதான விற்பனை மற்றும் பயன்பாட்டுக் கட்டுப்பாடுகளை நடைமுறைப்படுத்தியுள்ளது. அவற்றின் நச்சுத்தன்மை, நிலைத்தன்மை, உயிர்வழிப்பெருக்கம் போன்ற காரணிகள் போன்றவை இதற்கான காரணங்களாகும். ஆனால் அமெரிக்காவில் ஆல்க்கைல்பீனால்களின் அறிவியலைப் புரிந்துகொள்ள முயலும் நடவடிக்கையே மேற்கொள்ளப்படுகிறது .
# ஆல்க்கைல்பீனால்

## நீண்ட சங்கிலி ஆல்க்கைல்பீனால்களின் பயன்கள்

நீண்ட சங்கிலி ஆல்கைல்பீனால்கள் துப்புரவாக்கிகள் தயாரிப்பதற்கான முன்னோடிச் சேர்மங்களாக பயன்படுத்தப்படுகின்றன. எரிபொருள்கள் மற்றும் உயவுப்பொருட்களின் சேர்க்கைப்பொருளாகவும், பலபடிகள் மற்றும் பீனாலிக் பிசின்களின் பகுதிக்கூறுகளாகவும் இவை உள்ளன. வாசனை திரவியங்கள், வெப்பம் இளகுமீள்மங்கள் ஆக்ஸிஜனேற்ற எதிர்ப்பிகள், எண்ணெய்வயல் இரசாயனங்கள் மற்றும் தீ தடுப்புப்பொருட்கள் ஆகியனவற்றைத் தயாரிக்கப் பயன்படுகின்றன. ஆல்க்கைல்பீனாலிக் பிசின்களை உருவாக்குவதன் மூலம் டயர்கள், ஒட்டுப்பசைகள், பூச்சுகள், கார்பனற்ற காகிதங்கள் மற்றும் உயர் செயல்திறன் ரப்பர் தயாரிப்புகள் போன்றவற்றிலும் இவை பயன்படுகின்றன. 40 வருடங்களுக்கும் மேலாக தொழிற்துறையில் ஆல்க்கைல்பீனால்கள் பயன்படுத்தப்பட்டு வருகின்றன.  
இந்த அயலுயிரி சேர்மங்கள் பலவீனமான அளவில் நாளமில்லா சுரப்பிகளைப் பாதிப்பதாக கருதப்படுகின்றன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/மிளிரும் ஆசிரியர்கள்

2017 தமிழக ஆசிரியர்களுக்கான விக்கிப்பீடியா பயிற்சியின் மூலம் சிறப்பாகப் பங்களிக்கத் தொடங்கியுள்ள சில ஆசிரியர்களின் பெயர்களையும் பங்களிப்புகளையும் இங்கு பட்டியல் இடலாம். ஆசிரியர்களின் பங்களிப்புகளைக் கவனித்து விக்கிப்பீடியர்கள் அவ்வப்போது இப்பட்டியலை இற்றைப்படுத்துவர்  
1. TNSE Mahalingam VNR - புதிய கட்டுரைகள்
1. பயனர்:TNSE raguraman vlr - புதிய கட்டுரைகள்
1. பயனர்:DIET MAHESWARI CBE - புதிய கட்டுரைகள்
1. பயனர்:TNSE MATHIVANAN DIET ERD - புதிய கட்டுரைகள்
1. பயனர்:Anbumani SLM DIET - புதிய கட்டுரைகள்
1. பயனர்:Dsesringp - புதிய கட்டுரைகள்
1. பயனர்:TNSE silambu dpi - புதிய கட்டுரைகள்
1. பயனர்:TNSE OM SARAVANA BAVA NLG - புதிய கட்டுரை
1. பயனர்:TNSE V.N.SADATCHARAVEL VNR - புதிய கட்டுரைகள்
1. பயனர்:Thiyagu Ganesh - புதிய கட்டுரைகள்
1. பயனர்:TNSE BORAN PDKT - புதிய கட்டுரைகள்
1. பயனர்:TNSE BASHEER VLR - புதிய கட்டுரைகள்
1. பயனர்:TNSE MANI VNR - புதிய கட்டுரைகள்
# திருவேங்கடம் சொக்கலிங்கசுவாமி கோயில்

**திருவேங்கடம் சொக்கலிங்கசுவாமி கோயில்** தமிழ்நாட்டில் திருநெல்வேலி மாவட்டம், திருவேங்கடம் என்னும் ஊரில் அமைந்துள்ள சிவன் கோயிலாகும்.
# திருவேங்கடம் சொக்கலிங்கசுவாமி கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் இரண்டு காலப் பூசைகள் நடக்கின்றன. இரு முறை மாதம் பிரதோஷம் முக்கிய திருவிழாவாக நடைபெறுகிறது.
# ஈத்தங்காடு உச்சினிமாகாளியம்மன் கோயில்

**ஈத்தங்காடு உச்சினிமாகாளியம்மன் கோயில்** தமிழ்நாட்டில் கன்னியாகுமரி மாவட்டம், ஈத்தங்காடு என்னும் ஊரில் அமைந்துள்ள அம்மன் கோயிலாகும்.
# ஈத்தங்காடு உச்சினிமாகாளியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை முக்கிய திருவிழாவாக நடைபெறுகிறது. கார்த்திகை மாதம் சிறப்பு திருவிழாவாக நடைபெறுகிறது.
# அண்டூர் முத்தாரம்மன் கோயில்

**அண்டூர் முத்தாரம்மன் கோயில்** தமிழ்நாட்டில் கன்னியாகுமரி மாவட்டம், அண்டூர் என்னும் ஊரில் அமைந்துள்ள அம்மன் கோயிலாகும்.
# அண்டூர் முத்தாரம்மன் கோயில்

## பூசைகள்

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் அமாவாசை முக்கிய திருவிழாவாக நடைபெறுகிறது. ஆடி மாதம் பூரம் திருவிழாவாக நடைபெறுகிறது.
# பாப்பாக்குடி வடக்குவாச் செல்வி அம்மன் கோயில்

**பாப்பாக்குடி வடக்குவாச் செல்வி அம்மன் கோயில்** தமிழ்நாட்டில் திருநெல்வேலி மாவட்டம், பாப்பாக்குடி என்னும் ஊரில் அமைந்துள்ள ஓர் அம்மன் கோயிலாகும்.
# பாப்பாக்குடி வடக்குவாச் செல்வி அம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது. ஆடி மாதம் ஆடி செவ்வாய் கொடை விழா முக்கிய திருவிழாவாக நடைபெறுகிறது.
# சுத்தமல்லி அங்குந்தீஸ்வரர் கோயில்

**சுத்தமல்லி அங்குந்தீஸ்வரர் கோயில்** தமிழ்நாட்டில் திருநெல்வேலி மாவட்டம், சுத்தமல்லி என்னும் ஊரில் அமைந்துள்ள சிவன் கோயிலாகும்.
# சுத்தமல்லி அங்குந்தீஸ்வரர் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடி தபசு முக்கிய திருவிழாவாக நடைபெறுகிறது.
# கல்லிடைக்குறிச்சி குலசேகரமுடையார் கோயில்

**கல்லிடைக்குறிச்சி குலசேகரமுடையார் கோயில்** தமிழ்நாட்டில் திருநெல்வேலி மாவட்டம், அம்பாசமுத்திரம் வட்டம், கல்லிடைக்குறிச்சி என்னும் ஊரில் தாமிரபரணி ஆற்றின் கரையில் அமைந்துள்ள சிவன் கோயிலாகும்.
# கல்லிடைக்குறிச்சி குலசேகரமுடையார் கோயில்

## கோயில் அமைப்பு

இக்கோயிலில் குலசேகரமுடையார், அறம்வளர்த்தநாயகி சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# கல்லிடைக்குறிச்சி குலசேகரமுடையார் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி இரண்டு காலப் பூசைகள் நடக்கின்றன. ஆடி மாதம் ஆடிப்பூரம் முக்கிய திருவிழாவாக நடைபெறுகிறது.
# கல்லிடைக்குறிச்சி குலசேகரமுடையார் கோயில்

## நடராஜர் சிலை

1982-இல் களவாடப்பட்ட இக்கோயிலின் பஞ்சலோக நடராஜர் சிலை, ஆஸ்திரேலியா நாட்டின் தெற்கு ஆஸ்திரேலியாவின் அருங்காட்சியகத்தில் இருந்ததை, காவல்துறை சிலை தடுப்பு சிறப்பு அதிகாரி பொன் மாணிக்கவேல் கண்டுபிடித்து தமிழ்நாட்டிற்கு கொண்டு வந்துள்ளார்..
# பூதப்பாண்டி ஸ்ரீமுப்பிடாரியம்மன் கோயில்

**பூதப்பாண்டி ஸ்ரீமுப்பிடாரியம்மன் கோயில்** தமிழ்நாட்டில் கன்னியாகுமரி மாவட்டம், பூதப்பாண்டி என்னும் ஊரில் அமைந்துள்ள அம்மன் கோயிலாகும்.
# பூதப்பாண்டி ஸ்ரீமுப்பிடாரியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் கடைசி செவ்வாய் வாகனம் ஊர்வலம் முக்கிய திருவிழாவாக நடைபெறுகிறது.
# கேசவசமுத்திரம் இசக்கியம்மன் கோயில்

**கேசவசமுத்திரம் இசக்கியம்மன் கோயில்** தமிழ்நாட்டில் திருநெல்வேலி மாவட்டம், கேசவசமுத்திரம் என்னும் ஊரில் அமைந்துள்ள அம்மன் கோயிலாகும்.
# கேசவசமுத்திரம் இசக்கியம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது. தை, கார்த்திகை மாதம் கடைசி வெள்ளி திருவிழாவாக நடைபெறுகிறது.
# சிவலார்குளம் முப்பிடாதியம்மன் கோயில்

**சிவலார்குளம் முப்பிடாதியம்மன் கோயில்** தமிழ்நாட்டில் திருநெல்வேலி மாவட்டம், சிவலார்குளம் என்னும் ஊரில் அமைந்துள்ள அம்மன் கோயிலாகும்.
# சிவலார்குளம் முப்பிடாதியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
# தேன்பொத்தை உலகம்மன் கோயில்

**தேன்பொத்தை உலகம்மன் கோயில்** தமிழ்நாட்டில் திருநெல்வேலி மாவட்டம், தேன்பொத்தை என்னும் ஊரில் அமைந்துள்ள அம்மன் கோயிலாகும்.
# தேன்பொத்தை உலகம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
# பாப்பாக்குடி முப்பிடாதியம்மன் கோயில்

**பாப்பாக்குடி முப்பிடாதியம்மன் கோயில்** தமிழ்நாட்டில் திருநெல்வேலி மாவட்டம், பாப்பாக்குடி என்னும் ஊரில் அமைந்துள்ள அம்மன் கோயிலாகும்.
# பாப்பாக்குடி முப்பிடாதியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
# சேர்ந்தமரம் மாடசாமி கோயில்

**சேர்ந்தமரம் மாடசாமி கோயில்** தமிழ்நாட்டில் தென்காசி மாவட்டம், சேர்ந்தமரம் என்னும் ஊரில் அமைந்துள்ள ஒரு கிராமக் கோயிலாகும். இக்கோவில் சேர்ந்தமரம் தேவர் சமுதாயத்திற்கு பாத்தியப்பட்ட கோவிலாகும்.ஒவ்வொரு ஆண்டும் ஆடி மாதம் மூன்றாம் வெள்ளிக்கிழமை விழா எடுத்து சிறப்பாக கொண்டாடப்படுகின்றது. இங்கு நினைத்த வரம் தரும் மூலவராக சுவாமி தளவாய் மாடசாமி மற்றும் மாடத்தி அம்மன் தெய்வங்கள் விளங்குகின்றன
# சேர்ந்தமரம் மாடசாமி கோயில்

## பூசைகள்

இக்கோயிலில் ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
# தலைவன்கோட்டை அலங்காரியம்மன் மற்றும் கருப்பசாமி கோயில்

**தலைவன்கோட்டை அலங்காரியம்மன் மற்றும் கருப்பசாமி கோயில்** தமிழ்நாட்டில் திருநெல்வேலி மாவட்டம், தலைவன்கோட்டை என்னும் ஊரில் அமைந்துள்ள ஒரு கிராமக் கோயிலாகும்.
# தலைவன்கோட்டை அலங்காரியம்மன் மற்றும் கருப்பசாமி கோயில்

## பூசைகள்

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
# நகரம் கோட்டைமலை கருப்பசாமி என்ற சுவாமி மலை கருப்பசாமி கோயில்

**நகரம் கோட்டைமலை கருப்பசாமி என்ற சுவாமி மலை கருப்பசாமி கோயில்** தமிழ்நாட்டில் திருநெல்வேலி மாவட்டம், நகரம் என்னும் ஊரில் அமைந்துள்ள ஒரு கிராமக் கோயிலாகும்.
# நகரம் கோட்டைமலை கருப்பசாமி என்ற சுவாமி மலை கருப்பசாமி கோயில்

## பூசைகள்

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.